Daerah Indramayu anane ning pesisir lor lan parek segara, mulane sing akeh-akeh kegiatan masyarakate akeh sing dadi nelayan, ana sing molah dadi petani tambak, petani jaring apung, petani budi daya rumput laut lan sejen-sejene. Tapining kene sing diarani perikanan laut bli ana, anane nelayan sing saben dinane molahe nganggo prau utawa kapal nggulati iwak ning tengah laut, lan dibedakaken baka prau cilik wektune sedina sewengi diarani prau rampus lan iwake seger-seger, baka kapal gede wektune kadang-kadang sampe 60 dian lan ulihe akeh puluhan ton.
Masyarakat Indramayu sing akeh kasabe dadi nelayan, akeh sing nduweni kapal-kapal gede, sing jumlahe sekiyen atusan kapal, mulane masyarakat Indramayu umume bli beda bari daerah sejen sing parek segara kanggo nampung lan ngadol asil ulih-ulihane nelayan sing segara, pemerintah ngadegaken TPI(Tempat Pelelangan Ikan), Ning Indramayu TPI sing paling gede ning desa Karangsong, sejene TPI desa dadap, TPI desa Kandanghaur, lan TPI desa patrol. TPI TPI iku minangka pusat adol tuku ulih-ulihane iwak para nelayan bari masyarakat, iku dikelola ning pemerintah.
kapal-kapal iku baka ngadol iwake ning TPI, yaiku Tempat Pelelangan Ikan. iwak-iwak sing dilelang mau ana singn diadol langsung ning masyarakat, ana sing diadol ning pengusaha-pengusaha ning Jakarta, Bandung lan kota-kota sejene. lan dadi beda-beda pengolahane, sing dituku ning para pengusaha olahan iwak modern, sing ngolah iwak-iwak mau dadi sosis, otak-otak, lorade, bakso, naget lan sejen-sejene. ana uga pengusaha lokal sing sifate tradisional, sing ngolah iwak dadi:
Sing ngolah iwak dadi masakan langsung, contone sayur kuning, sayur pedesan, pindang gombyang, digoreng, dipepes, sing langsung diadol ning warung-warung, rumah makan, restotan lan sejen-sejene.
diolah dadi gesek jambal utawa iwak asin, panjelan sing asin, panjelan garangan (diolah digarang) lan sejen-sejene.